गोरखपुर। बेलीपार के महाबीर छपरा चौराहे के पास दो प्रत्याशियों की चुनावी सभा जंग के मैदान में तब्दील हो गई। टीवी अभिनेत्री और कांग्रेस प्रत्याशी काजल निषाद और बसपा प्रत्याशी रामभुआल निषाद के समर्थकों के बीच जमकर मारपीट हुई। जिसमें काजल निषाद और उनके समर्थकों को चोटें आईं। खून से लथपथ काजल अपने ऊपर हमले के खिलाफ सड़क पर बैठ गईं। आरोप रामभुआल और उनके समर्थकों पर लगाते हुए उनकी गिरफ्तारी की मांग करने लगीं।